CELEX: 32010D0571
Language: et
Date: 2010-09-24 00:00:00
Title: 2010/571/EL: Komisjoni otsus, 24. september 2010 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (teatavaks tehtud numbri K(2010) 6403 all)  EMPs kohaldatav tekst

25.9.2010   
            
            
               ET
            
            
               Euroopa Liidu Teataja
            
            
               L 251/28
            
         KOMISJONI OTSUS,
   24. september 2010,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas
   (teatavaks tehtud numbri K(2010) 6403 all)
   (EMPs kohaldatav tekst)
   (2010/571/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 2003. aasta direktiivi 2002/95/EÜ teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõiget 1,
   ning arvestades järgmist:
   
               (1)
            
            
               Direktiiviga 2002/95/EÜ on keelatud plii, elavhõbeda, kaadmiumi, kuuevalentse kroomi, polübroomitud bifenüülide ja polübroomitud difenüüleetrite kasutamine elektri- ja elektroonikaseadmetes, mis lastakse turule pärast 1. juulit 2006. Erandid keelust on loetletud kõnealuse direktiivi lisas. Erandid tuleb läbi vaadata, et kohandada erandite loetelu teaduse ja tehnika arenguga.
            
         
               (2)
            
            
               Erandite läbivaatamise tulemusel peaksid teatavad plii, elavhõbeda, kaadmiumi või kuuevalentse kroomi kasutusviisid olema endiselt keelu alt vabastatud, kuna nimetatud ohtlike ainete kõrvaldamine osutatud kasutusviisidest ei ole ikka veel teaduslikult või tehniliselt teostatav. Seepärast on asjakohane säilitada sellised erandid.
            
         
               (3)
            
            
               Erandite läbivaatamise tulemusel on leitud, et teatavate plii, elavhõbeda või kaadmiumi kasutusviiside puhul on kõnealuste ainete kõrvaldamine või asendamine muutunud teaduslikult või tehniliselt võimalikuks. Seepärast on asjakohane jätta sellised erandid välja.
            
         
               (4)
            
            
               Erandite läbivaatamise tulemusel on leitud, et teatavate plii, elavhõbeda või kaadmiumi kasutusviiside puhul muutub kõnealuste ainete kõrvaldamine või asendamine lähemas tulevikus teaduslikult või tehniliselt võimalikuks. Seepärast on asjakohane kehtestada selliste erandite jaoks aegumistähtaeg.
            
         
               (5)
            
            
               Erandite läbivaatamise tulemusel on leitud, et teatavate elavhõbeda kasutusviiside puhul on kõnealuse aine osaline kõrvaldamine või asendamine muutunud teaduslikult või tehniliselt võimalikuks. Seepärast on asjakohane vähendada elavhõbeda kogust, mis on lubatud selliste kasutusviiside puhul.
            
         
               (6)
            
            
               Erandite läbivaatamise tulemusel on leitud, et teatavate elavhõbeda kasutusviiside puhul muutub kõnealuse aine üksnes osaline või järkjärguline kõrvaldamine või asendamine lähemas tulevikus teaduslikult või tehniliselt võimalikuks. Seepärast on asjakohane vähendada järk-järgult elavhõbeda kogust, mis on lubatud selliste kasutusviiside puhul.
            
         
               (7)
            
            
               Teatavatel juhtudel on tehniliselt võimatu parandada elektri- ja elektroonikaseadmeid muude kui originaalvaruosadega. Seepärast ja ainult sellistel juhtudel tuleks erandina lubatud kasutusviiside puhul lubada pliid, elavhõbedat, kaadmiumi, kuuevalentset kroomi või polübroomitud difenüüleetreid sisaldavate varuosade kasutamist selliste elektri- ja elektroonikaseadmete parandamisel, mis on lastud turule enne erandi aegumist või lõpetamist.
            
         
               (8)
            
            
               Komisjoni 18. märtsi 2009. aasta määruses (EÜ) nr 244/2009, millega rakendatakse Euroopa Parlamendi ja nõukogu direktiiv 2005/32/EÜ seoses kodumajapidamises kasutatavate suunamata valgusvooga lampide ökodisaini nõuetega, (2) ja komisjoni 18. märtsi 2009. aasta määruses (EÜ) nr 245/2009, millega rakendatakse Euroopa Parlamendi ja nõukogu direktiiv 2005/32/EÜ sisseehitatud liiteseadiseta luminofoorlampide, suure valgustugevusega lahenduslampide ning nende lampidega koos kasutatavate liiteseadiste ja valgustite ökodisainile esitatavate nõuete suhtes ning millega tunnistatakse kehtetuks Euroopa Parlamendi ja nõukogu direktiiv 2000/55/EÜ, (3) on ette nähtud soovituslikud võrdlusandmed elavhõbeda kasutamise kohta lampides. Kuigi lampide elavhõbedasisaldus tunnistati määrustes (EÜ) nr 244/2009 ja (EÜ) nr 245/2009 oluliseks keskkonnaparameetriks, peeti kohasemaks reguleerida seda direktiiviga 2002/95/EÜ, mis hõlmab ka osutatud määrustest välja jäetud lambitüüpe.
            
         
               (9)
            
            
               Määruses (EÜ) nr 244/2009 esitatud meetmete analüüsimisel on leitud, et teatavate elavhõbeda kasutusviiside korral on kõnealuse aine osaline kõrvaldamine või asendamine teaduslikult või tehniliselt teostatav, ilma et see mõjutaks negatiivselt keskkonna-, tervise- ja/või tarbijaohutust määral, mis on olulisem kui asendamisest saadav kasu. Seepärast on kõnealuste kasutusviiside puhul kohane vähendada elavhõbedasisaldust vastavalt määrusele (EÜ) nr 244/2009.
            
         
               (10)
            
            
               Direktiivi 2002/95/EÜ lisa on vaja oluliselt muuta. Seepärast tuleks kogu lisa selguse mõttes asendada.
            
         
               (11)
            
            
               Vastavalt direktiivi 2002/95/EÜ artikli 5 lõikele 2 on komisjon asjaosalistega konsulteerinud.
            
         
               (12)
            
            
               Direktiivi 2002/95/EÜ tuleks seega vastavalt muuta.
            
         
               (13)
            
            
               Käesoleva otsusega ettenähtud meetmed on kooskõlas Euroopa Parlamendi ja nõukogu direktiivi 2006/12/EÜ (4) artikli 18 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 2002/95/EÜ lisa asendatakse käesoleva otsuse lisaga.
   Artikkel 2
   Käesolev otsus on adresseeritud liikmesriikidele.
   
      Brüssel, 24. september 2010
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 37, 13.2.2003, lk 19.
   
      (2)  ELT L 76, 24.3.2009, lk 3.
   
      (3)  ELT L 76, 24.3.2009, lk 17.
   
      (4)  ELT L 114, 27.4.2006, lk 9.
   
      LISA
      
         
            „LISA
            
               Kasutusviisid, mille puhul on tehtud erand artikli 4 lõikes 1 sätestatud keelust
            
            
                        Erand
                     
                     
                        Reguleerimisala ja kohaldamise kuupäev
                     
                  
                        1
                     
                     
                        Elavhõbedat ühe sokliga (kompaktsetes) luminofoorlampides ühe valguselemendi kohta kuni:
                     
                     
                         
                     
                  
                        1(a)
                     
                     
                        üldotstarbelised lambid võimsusega < 30 W: 5 mg
                     
                     
                        Kehtivusaeg lõpeb 31. detsembril 2011; pärast 31. detsembrit 2011 kuni 31. detsembrini 2012 on lubatud kasutada 3,5 mg valguselemendi kohta; pärast 31. detsembrit 2012 on lubatud kasutada 2,5 mg valguselemendi kohta
                     
                  
                        1(b)
                     
                     
                        üldotstarbelised lambid võimsusega ≥ 30 W ja < 50 W: 5 mg
                     
                     
                        Kehtivusaeg lõpeb 31. detsembril 2011; pärast 31. detsembrit 2011 on lubatud kasutada 3,5 mg valguselemendi kohta
                     
                  
                        1(c)
                     
                     
                        üldotstarbelised lambid võimsusega ≥ 50 W ja < 150 W: 5 mg
                     
                     
                         
                     
                  
                        1(d)
                     
                     
                        üldotstarbelised lambid võimsusega ≥ 150 W: 15 mg
                     
                     
                         
                     
                  
                        1(e)
                     
                     
                        üldotstarbelised rõnga- või ruudukujulised lambid toru läbimõõduga < 17 mm
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 7 mg valguselemendi kohta
                     
                  
                        1(f)
                     
                     
                        eriotstarbelised lambid: 5 mg
                     
                     
                         
                     
                  
                        2(a)
                     
                     
                        Elavhõbedat kahesoklilistes üldotstarbelistes sirgetes luminofoorlampides (lambi kohta) kuni:
                     
                     
                         
                     
                  
                        2(a)(1)
                     
                     
                        kolme luminofoorainega lambid, millel on tavaline eluiga ja toru läbimõõt < 9 mm (näiteks T2): 5 mg
                     
                     
                        Kehtivusaeg lõpeb 31. detsembril 2011; pärast 31. detsembrit 2011 on lubatud kasutada 4 mg lambi kohta
                     
                  
                        2(a)(2)
                     
                     
                        kolme luminofoorainega lambid, millel on tavaline eluiga ja toru läbimõõt ≥ 9 mm ja ≤ 17 mm (näiteks T5): 5 mg
                     
                     
                        Kehtivusaeg lõpeb 31. detsembril 2011; pärast 31. detsembrit 2011 on lubatud kasutada 3 mg lambi kohta
                     
                  
                        2(a)(3)
                     
                     
                        kolme luminofoorainega lambid, millel on tavaline eluiga ja toru läbimõõt > 17 mm ja ≤ 28 mm (näiteks T8): 5 mg
                     
                     
                        Kehtivusaeg lõpeb 31. detsembril 2011; pärast 31. detsembrit 2011 on lubatud kasutada 3,5 mg lambi kohta
                     
                  
                        2(a)(4)
                     
                     
                        kolme luminofoorainega lambid, millel on tavaline eluiga ja toru läbimõõt > 28 mm (näiteks T12): 5 mg
                     
                     
                        Kehtivusaeg lõpeb 31. detsembril 2012; pärast 31. detsembrit 2012 on lubatud kasutada 3,5 mg lambi kohta
                     
                  
                        2(a)(5)
                     
                     
                        kolme luminofoorainega lambid, millel on pikk eluiga (≥ 25 000 h): 8 mg
                     
                     
                        Kehtivusaeg lõpeb 31. detsembril 2011; pärast 31. detsembrit 2011 on lubatud kasutada 5 mg lambi kohta
                     
                  
                        2(b)
                     
                     
                        Elavhõbedat muudes luminofoorlampides (lambi kohta):
                     
                     
                         
                     
                  
                        2(b)(1)
                     
                     
                        sirged halofosfaatlambid toru läbimõõduga > 28 mm (nt T10 ja T12): 10 mg
                     
                     
                        Kehtivusaeg lõpeb 13. aprillil 2012
                     
                  
                        2(b)(2)
                     
                     
                        kõverad halofosfaatlambid (kõik läbimõõdud): 15 mg
                     
                     
                        Kehtivusaeg lõpeb 13. aprillil 2016
                     
                  
                        2(b)(3)
                     
                     
                        kõverad kolme luminofoorainega lambid toru läbimõõduga > 17 mm (nt T9)
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 15 mg lambi kohta
                     
                  
                        2(b)(4)
                     
                     
                        muud üld- ja eriotstarbelised lambid (nt induktsioonlambid)
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 15 mg lambi kohta
                     
                  
                        3
                     
                     
                        Elavhõbedat eriotstarbelistes külmkatoodiga luminofoorlampides ja välise elektroodiga luminofoorlampides (CCFL- ja EEFL-lambid) ühe lambi kohta kuni:
                     
                     
                         
                     
                  
                        3(a)
                     
                     
                        lühikesed lambid (≤ 500 mm)
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 3,5 mg lambi kohta
                     
                  
                        3(b)
                     
                     
                        keskmise pikkusega lambid (> 500 mm ja ≤ 1 500 mm)
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 5 mg lambi kohta
                     
                  
                        3(c)
                     
                     
                        pikad lambid (> 1 500 mm)
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 13 mg lambi kohta
                     
                  
                        4(a)
                     
                     
                        Elavhõbedat muudes madalrõhulahenduslampides (lambi kohta):
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 15 mg lambi kohta
                     
                  
                        4(b)
                     
                     
                        Elavhõbedat üldotstarbelistes parandatud värviesitusindeksiga (Ra > 60) kõrgrõhunaatriumaurulampides (valguselemendi kohta):
                     
                     
                         
                     
                  
                        4(b)-I
                     
                     
                        P ≤ 155 W
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 30 mg valguselemendi kohta
                     
                  
                        4(b)-II
                     
                     
                        155 W < P ≤ 405 W
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 40 mg valguselemendi kohta
                     
                  
                        4(b)-III
                     
                     
                        P > 405 W
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 40 mg valguselemendi kohta
                     
                  
                        4(c)
                     
                     
                        Elavhõbedat muudes üldotstarbelistes kõrgrõhunaatriumaurulampides (valguselemendi kohta) kuni:
                     
                     
                         
                     
                  
                        4(c)-I
                     
                     
                        P ≤ 155 W
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 25 mg valguselemendi kohta
                     
                  
                        4(c)-II
                     
                     
                        155 W < P ≤ 405 W
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 30 mg valguselemendi kohta
                     
                  
                        4(c)-III
                     
                     
                        P > 405 W
                     
                     
                        Kasutamine ei ole piiratud kuni 31. detsembrini 2011; pärast 31. detsembrit 2011 on lubatud kasutada 40 mg valguselemendi kohta
                     
                  
                        4(d)
                     
                     
                        Elavhõbe kõrgrõhuelavhõbelampides (HPMV)
                     
                     
                        Kehtivusaeg lõpeb 13. aprillil 2015
                     
                  
                        4(e)
                     
                     
                        Elavhõbe metallhaliidlampides
                     
                     
                         
                     
                  
                        4(f)
                     
                     
                        Elavhõbe muudes käesolevas lisas eraldi nimetamata eriotstarbelistes lahenduslampides
                     
                     
                         
                     
                  
                        5(a)
                     
                     
                        Plii elektronkiiretorude klaasis
                     
                     
                         
                     
                  
                        5(b)
                     
                     
                        Plii luminofoortorude klaasis, kuni 0,2 massiprotsenti
                     
                     
                         
                     
                  
                        6(a)
                     
                     
                        Plii legeeriva elemendina masinaehitusterases ja tsingitud terases, kuni 0,35 massiprotsenti
                     
                     
                         
                     
                  
                        6(b)
                     
                     
                        Plii legeeriva elemendina alumiiniumis, kuni 0,4 massiprotsenti
                     
                     
                         
                     
                  
                        6(c)
                     
                     
                        Vasesulam pliisisaldusega kuni 4 massiprotsenti
                     
                     
                         
                     
                  
                        7(a)
                     
                     
                        Plii kõrge sulamistemperatuuriga joodises (nt pliisulamid, mis sisaldavad pliid 85 massiprotsenti või rohkem)
                     
                     
                         
                     
                  
                        7(b)
                     
                     
                        Plii serverite, salvestite ja salvestimaatriksite joodises ning kommuteerimiseks, signaalimiseks ja edastamiseks kasutatavate võrgu infrastruktuuri seadmete ja telekommunikatsioonivõrgu haldamisseadmete joodises
                     
                     
                         
                     
                  
                        7(c)-I
                     
                     
                        Elektri- ja elektroonikaseadmeosad, mis sisaldavad pliid klaasis või keraamikas, v.a kondensaatorite dielektriline keraamika, nt piesoelektrilistes seadmetes või klaasis või keraamilise materjali koosseisus
                     
                     
                         
                     
                  
                        7(c)-II
                     
                     
                        Plii selliste kondensaatorite dielektrilises keraamikas, mille nimipinge on 125 V vahelduvvoolu või 250 V alalisvoolu puhul või suurem
                     
                     
                         
                     
                  
                        7(c)-III
                     
                     
                        Plii selliste kondensaatorite dielektrilises keraamikas, mille nimipinge on väiksem kui 125 V vahelduvvoolu või 250 V alalisvoolu puhul
                     
                     
                        Kehtivusaeg lõpeb 1. jaanuaril 2013; pärast seda kuupäeva on lubatud kasutada elektri- ja elektroonikaseadmetes, mis on lastud turule enne 1. jaanuari 2013
                     
                  
                        8(a)
                     
                     
                        Kaadmium ja selle ühendid ühekordsetes tabletitüüpi sulavkaitsmetes
                     
                     
                        Kehtivusaeg lõpeb 1. jaanuaril 2012; pärast seda kuupäeva on lubatud kasutada elektri- ja elektroonikaseadmetes, mis on lastud turule enne 1. jaanuari 2012
                     
                  
                        8(b)
                     
                     
                        Kaadmium ja selle ühendid elektrikontaktides
                     
                     
                         
                     
                  
                        9
                     
                     
                        Kuuevalentne kroom absorptsioonkülmiku süsinikterasest jahutussüsteemi korrosioonitõrjevahendina, sisaldus jahutuslahuses kuni 0,75 massiprotsenti
                     
                     
                         
                     
                  
                        9(b)
                     
                     
                        Plii laagriliudades ja puksides külmutusagensit sisaldavates kompressorites, mida kasutatakse kuumutamiseks, ventileerimiseks, õhu konditsioneerimiseks ja külmutamiseks
                     
                     
                         
                     
                  
                        11(a)
                     
                     
                        Plii lõugpressi kasutamiseks sobivates viikühendussüsteemides
                     
                     
                        On lubatud kasutada elektri- ja elektroonikaseadmetes, mis on lastud turule enne 24. septembrit 2010
                     
                  
                        11(b)
                     
                     
                        Plii muudes kui lõugpressi kasutamiseks sobivates viikühendussüsteemides
                     
                     
                        Kehtivusaeg lõpeb 1. jaanuaril 2013; pärast seda kuupäeva on lubatud kasutada elektri- ja elektroonikaseadmetes, mis on lastud turule enne 1. jaanuari 2013
                     
                  
                        12
                     
                     
                        Plii soojusjuhtimismooduli C-ringi kattematerjalina.
                     
                     
                        On lubatud kasutada elektri- ja elektroonikaseadmetes, mis on lastud turule enne 24. septembrit 2010
                     
                  
                        13(a)
                     
                     
                        Plii optikaseadmetes kasutatavas valges klaasis
                     
                     
                         
                     
                  
                        13(b)
                     
                     
                        Kaadmium ja plii filterklaasides ja peegeldusstandardina kasutatavates klaasides
                     
                     
                         
                     
                  
                        14
                     
                     
                        Plii enam kui kaht komponenti sisaldava joodise koostises sõrmpistik-ühenduskontaktide ja mikroprotsessoriümbrise vahelises ühenduses, sisaldusega üle 80 % ja vähem kui 85 % segu massist
                     
                     
                        Kehtivusaeg lõpeb 1. jaanuaril 2011; pärast seda kuupäeva on lubatud kasutada elektri- ja elektroonikaseadmetes, mis on lastud turule enne 1. jaanuari 2011
                     
                  
                        15
                     
                     
                        Plii sellise joodise koostises, millega luuakse stabiilne elektriühendus pooljuhtkiibi ja aluse vahel pöördkiibi (Flip Chip) integraallülitustes
                     
                     
                         
                     
                  
                        16
                     
                     
                        Plii silikaadiga kaetud sisepinnaga silindrilistes hõõglampides
                     
                     
                        Kehtivusaeg lõpeb 1. septembril 2013
                     
                  
                        17
                     
                     
                        Pliihalogeniidid kiirgusainetena suure valgustugevusega lahenduslampides (HID), mida kasutatakse tööstuslikus reprograafias
                     
                     
                         
                     
                  
                        18(a)
                     
                     
                        Plii aktivaatorina lahenduslampide fluorestseeruvas pulbris (kuni 1 massiprotsent pliid) erilampide puhul, mida kasutatakse diasomeetodiga trükkimisel reprograafias, litograafias, putukapüünistes, fotokeemilistes ja kõvastamisprotsessides ja mis sisaldavad selliseid luminofoore (fosfoore) nagu SMS ((Sr,Ba)2MgSi2O7:Pb)
                     
                     
                        Kehtivusaeg lõpeb 1. jaanuaril 2011
                     
                  
                        18(b)
                     
                     
                        Plii aktivaatorina lahenduslampide fluorestseeruvas pulbris (kuni 1 massiprotsent pliid) lampide puhul, mida kasutatakse solaariumilampidena ja mis sisaldavad selliseid luminofoore nagu BSP (BaSi2O5:Pb)
                     
                     
                         
                     
                  
                        19
                     
                     
                        Plii ning PbBiSn-Hg ja PbInSn-Hg põhiamalgaamina erisegudes ning plii ja PbSn-Hg lisaamalgaamina väga kompaktsetes säästulampides (ESL)
                     
                     
                        Kehtivusaeg lõpeb 1. juunil 2011
                     
                  
                        20
                     
                     
                        Pliioksiid vedelkristallekraanides (LCD) kasutatavate lamedate luminestsentslampide esi- ja tagakülje põhimike sidumiseks kasutatavas klaasis
                     
                     
                        Kehtivusaeg lõpeb 1. juunil 2011
                     
                  
                        21
                     
                     
                        Plii ja kaadmium trükivärvides, emailide kandmiseks sellistele klaasidele nagu boorsilikaatklaas ja sooda-lubi-liivklaas
                     
                     
                         
                     
                  
                        23
                     
                     
                        Plii muude tiheda sammuga komponentide kui kuni 0,65-millimeetrise sammuga konnektorite viimistluses
                     
                     
                        On lubatud kasutada elektri- ja elektroonikaseadmetes, mis on lastud turule enne 24. septembrit 2010
                     
                  
                        24
                     
                     
                        Plii joodistes, läbi augu metallitatud (PTH) ketas- ja planaarmaatriksiga mitmekihiliste keraamiliste kondensaatorite jootmiseks
                     
                     
                         
                     
                  
                        25
                     
                     
                        Pliioksiid struktuurelementides kasutatavates pindjuhtivates elektronemiteerivates kuvarites (SED), eelkõige fritt-tihendil ja fritt-rõngastel
                     
                     
                         
                     
                  
                        26
                     
                     
                        Pliioksiid mustklaaslampide (BLB- ehk mustvalguslampide) klaasümbrises
                     
                     
                        Kehtivusaeg lõpeb 1. juunil 2011
                     
                  
                        27
                     
                     
                        Pliisulamid joodisena suure võimsusega (mitu tundi helivõimsuse tasemel 125 dB ja üle selle töötamiseks ettenähtud) valjuhääldite muundurites
                     
                     
                        Kehtivusaeg lõppes 24. septembril 2010
                     
                  
                        29
                     
                     
                        Kristallklaasis sisalduv plii, nagu on kindlaks määratud nõukogu direktiivi 69/493/EMÜ (1) I lisas (kategooriad 1, 2, 3 ja 4)
                     
                     
                         
                     
                  
                        30
                     
                     
                        Kaadmiumisulamid elektrilis-mehaanilistes joodisühendustes elektrijuhtidega, mis asuvad otse võnkepoolil muundurites, mida kasutatakse võimsates valjuhääldajates helirõhu väärtustega vähemalt 100 dB (A)
                     
                     
                         
                     
                  
                        31
                     
                     
                        Plii jootematerjalides elavhõbedavabade tasapinnaliste fluorestsentslampide (mida kasutatakse nt vedelkristallekraanides, dekoratiiv- või tööstuslikes valgustites) valmistamisel kasutamiseks
                     
                     
                         
                     
                  
                        32
                     
                     
                        Pliioksiid paagutatud tihendis, mida kasutatakse argoon- ja krüptoonlaserseadmete akende valmistamisel
                     
                     
                         
                     
                  
                        33
                     
                     
                        Plii 100 μm läbimõõduga vasktraatide pehmejoodisega jootmiseks kasutatavates joodistes ning vähemal määral trafodes
                     
                     
                         
                     
                  
                        34
                     
                     
                        Plii metallkeraamilistes trimmerpotentsiomeetri osades
                     
                     
                         
                     
                  
                        36
                     
                     
                        Elavhõbe, mida kasutati katoodpihustuse pidurdajana kuni 30 mg elavhõbedat sisaldavates alalisvoolul töötavates plasmakuvarites
                     
                     
                        Kehtivusaeg lõppes 1. juulil 2010
                     
                  
                        37
                     
                     
                        Plii tsinkboraatklaaskorpusel põhinevate kõrgepingedioodide kattekihis
                     
                     
                         
                     
                  
                        38
                     
                     
                        Kaadmium ja kaadmiumoksiid pakskilepastades, mida kasutatakse alumiiniumiga seotud berülliumoksiidil
                     
                     
                         
                     
                  
                        39
                     
                     
                        Kaadmium värvi muutvates II–VI valgusdioodides (< 10 μg kaadmiumi valgust kiirgava pinna mm2 kohta), mis on ette nähtud kasutamiseks tahkistes valgus- või kuvamissüsteemides
                     
                     
                        Kehtivusaeg lõpeb 1. juulil 2014
                     
                  
               Märkus: vastavalt direktiivi 2002/95/EÜ artikli 5 lõike 1 punktile a võib plii, elavhõbeda, kuuevalentse kroomi, polübroomitud bifenüülide (PBB) ja polübroomitud difenüüleetrite (PBDE) maksimaalne sisaldus homogeenses materjalis olla 0,1 massiprotsenti ning kaadmiumi maksimaalne sisaldus 0,01 massiprotsenti.”
         
      
      
         (1)  EÜT L 326, 29.12.1969, lk 36.